সমর (১৯৯৯-এর চলচ্চিত্র)
'সমর' (দ্বন্দ্ব) ১৯৯৯ সালের একটি হিন্দি চলচ্চিত্র । এটির পরিচালক ছিলেন শ্যাম বেনেগল। ছায়াছবির কাহিনিটি মধ্যপ্রদেশের একটি গ্রামের এক সত্য ঘটনাকে ভিত্তি করে রচিত । ছবিটি প্রযোজনা করেছিল ভারতের জাতীয় চলচ্চিত্র উন্নয়ন কর্পোরেশন। অভিনয়ে ছিলেন রাজেশ্বরী সচদেব, রজিত কাপুর, রঘুবীর যাদব, সীমা বিশ্বাস প্রমুখ শিল্পী । ছায়াছবিটি ১৯৯৮ সালের জাতীয় চলচ্চিত্র পুরস্কার অনুষ্ঠানে শ্রেষ্ঠ ছায়াছবি হিসেবে স্বর্ণকমল পুরস্কার জিতে নেয় ।